NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2491)
  + [Valencià](/va/acuerdo/2491)






Selector de idioma

Leer

* [Español](/es/acuerdo/2491)
* [Valencià](/va/acuerdo/2491)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI[Butlletí Oficial Universitat d'Alacant](/ca/Publicacion)
================================================================================================================================================

Secretaria General

Butlletí Oficial Universitat d'Alacant





NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI

Data d'aprovació
:   28/06/2013

Data de publicació
:   03/07/2013

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2491.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2491)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2491)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI&url=https://www.boua.ua.es/va/acuerdo/2491)

**Títol:** NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 28 de juny de 2013

NORMATIVA DE PREMIS EXTRAORDINARIS PER A ESTUDIS OFICIALS DE GRAU I MÀSTER UNIVERSITARI

PREÀMBUL  
  
 Aquesta normativa té com a objectiu, d'acord amb l'article 122 de l'Estatut dela Universitat d'Alacant, establir el procediment perquè el Consell de Govern puga concedir anualment els premis extraordinaris dels estudis oficials de grau, màster universitari i doctorat a l'alumnat amb millor expedient acadèmic i egressat en el curs acadèmic anterior.

ARTICLE 1. PROPOSTA DE PREMIS EXTRAORDINARIS

La proposta de premis extraordinaris per a estudis oficials de grau/màster serà elevada al Consell de Govern pels centres responsables de la seua impartició abans del 15 de novembre de l'any en curs, una vegada aprovada per les juntes de centre respectives.

Els centres podran proposar per a cada titulació de grau i màster que imparteixen un premi extraordinari per cada cinquanta egressats en el curs acadèmic anterior, o fracció.

ARTICLE 2. SELECCIÓ DE LES CANDIDATURES A PREMI EXTRAORDINARI  
  
 Les candidatures a premi extraordinari d'un títol de grau/màster s'establiran d'ofici entre l'alumnat egressat en el curs acadèmic anterior que tinga una nota mitjana de l'expedient acadèmic igual o superior a 9,00 (excel·lent). En cas que el nombre d'expedients que complisquen aquesta condició siga inferior al nombre de possibles propostes de premi extraordinari, s’hi podrà proposar l'alumnat amb una nota mitjana de l'expedient acadèmic superior en 1 punt o més a la mitjana de la seua titulació i promoció.

El centre elaborarà una relació prioritzada amb les candidatures per estudi de grau/màster que reunisca aquestes condicions i, d'acord amb el nombre possible de premis extraordinaris, proposarà ala Juntade Centre la relació de possibles premiats per a ser elevada al Consell de Govern.

En cas d'empat de dos o més expedients acadèmics de l'alumnat egressat d'una titulació, tindrà prioritat qui presente un nombre superior de crèdits qualificats amb matrícula d'honor.

Si persisteix l'empat, s'utilitzaran consecutivament els procediments següents fins a determinar qui té prioritat:

a) Major nombre de crèdits qualificats amb excel·lent.   
 b) Major qualificació numèrica en el Treball Final de Grau/Màster.  
 c) Menor nombre de períodes d'avaluació utilitzats per a obtenir el títol acadèmic de grau/màster.

d) Inexistència en l'expedient acadèmic de suspensos o assignatures aprovades per compensació.

ARTICLE 3. PROCEDIMENT PER A CALCULAR LA NOTA MITJANA

La nota mitjana de l'expedient s'expressarà amb dos decimals i serà calculada d'acord amb la fórmula matemàtica següent:

Nme = E (Pi  x nca i) / ntc

en què Pi es correspon amb la puntuació numèrica obtinguda en l'assignatura i; nca, amb el nombre de crèdits de l'assignatura i; i, ntc amb el nombre total de crèdits de la titulació qualificats.

Les assignatures reconegudes es computaran d'acord amb la disposició addicional única del Reial Decret 1044/2003, d'1 d'agost, pel qual s'estableix el procediment per a l'expedició per les universitats del Suplement Europeu al Títol.

No es valoraran en l'expedient acadèmic les qualificacions obtingudes en les assignatures complementàries que només es puguen qualificar com a apte.

La nota mitjana de la titulació s'expressarà amb dos decimals i serà calculada d'acord amb la fórmula matemàtica següent:

Nmt = E nme / na

en què nme es correspon amb la nota mitjana dels expedients de l'alumnat que haja finalitzat els seus estudis en el curs anterior; i na amb el nombre total de l'alumnat egressat en el curs corresponent.

ARTICLE 4. CONCESSIÓ DEL PREMI EXTRAORDINARI

El Consell de Govern ratificarà, si escau, les propostes de premi extraordinari elevades pels centres.

La Secretaria Generalnotificarà la concessió del premi a l'alumnat i als centres als quals pertanga.

La menció de premi extraordinari s'incorporarà a l'expedient acadèmic de l'estudiant.  
  
  
 DISPOSICIÓ TRANSITÒRIA

Aquesta normativa s'aplicarà a l'alumnat egressat dels estudis a extingir de llicenciatura, Enginyeria i Arquitectura impartits enla Universitatd'Alacant fins al curs acadèmic 2014-15, apartir del qual ja no es podran elevar propostes de premi extraordinari per a aquestes titulacions.

Per a calcular la nota mitjana s'utilitzarà el procediment detallat en l'article 3. En els ensenyaments que solament disposen de segon cicle es tindran en compte únicament les assignatures pertanyents al pla d'estudis d'aquests ensenyaments i no les del primer cicle que permeten accedir-hi.

DISPOSICIÓ DEROGATÒRIA

Queden derogades totes les disposicions aprovades pels òrgans dela Universitatd'Alacant que s'oposen al que disposa aquesta normativa.

DISPOSICIÓ FINAL

Aquesta normativa entrarà en vigor l'endemà de publicar-se en el Butlletí Oficial de la Universitat d'Alacant, una vegada que l’haja aprovada el Consell de Govern.





[Carretera Sant Vicent del Raspeig s/n  
03016 Sant Vicent del Raspeig - Alacant  
 Tel. 47 722 3282 - Fax 41 914 0319](https://www.google.es/maps/@77.459377,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12956&trk=tyah&trkInfo=tarId%6N1306631939168%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)